|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
|  | |
| PREDLAGAČ PROPISA | Ministarstvo finansija |
| NAZIV PROPISA | **Nacrt zakona o izmjenama i dopunama Zakona o porezu na dohodak fizičkih lica** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo”opcija)? | |
| Nacrtom zakona o izmjenama i dopunama Zakona o porezu na dohodak fizičkih lica predviđeno je:   * širenje poreskog obuhvata sa dva nova izvora prihoda, * unaprijeđenje zakonskih rješenja koja su u praksi izazivala nedoumice kod poreskih obveznika koji su ta zakonska rješenja primjenjivali, a koja će u konačnom uticati na unapređenje poslovnog ambijenta, te * uvećanje limita za paušalno oporezivanje prihoda od samostalne djelatnosti.   U smislu širenja poreskog obuhvata predlaže se uvođenje dva nova izvora prihoda, i to za prihode ostvarene preko interneta i video igara i od igara na sreću. Detaljnom razradom predloženog zakonskog rješenja predviđeno je da se porez na dohodak od prihoda preko interneta i video igara oporezuje po godišnjoj prijavi po stopi od 15%, a da se prihodi od igara na sreću oporezuju pri svakoj isplati dobitka po stopi od 15%. Prihodi od igara na sreću će pripadati budžetu Crne Gore u visini od 100% ukupno ostvarenih prihoda po tom osnovu. U okviru prihoda od samostalne djelatnosti predlaže se naprednije zakonsko rješenje koje će pored postojećih obuhvatiti i poreski tretman prihoda koje fizičko lice povremeno ostvari od drugog fizičkog lica. Ministarstvo finansija je u prethodnom periodu identifikovalo da izdaci koji se u skladu sa ovim zakonom priznaju kao rashod do određenog procenta predstavljaju poreski rashod. S tim u vezi, predložena je nova norma koja uređuje predmetnu oblast, na način da se izdaci koji se priznaju rashod precizno definišu, a sve u cilju jasne primjene Zakona o porezu na dohodak fizičkih lica. U smislu unapređenja poslovnog ambijenta predlaže se da se poresko oslobođenje za poreskog obveznika koji otpočne obavljanje djelatnosti u privredno nedovoljno razvijenim opštinama može koristiti, pored već propisanih sektora, i u sektoru primarne proizvodnje poljoprivrednih proizvoda i ribarstva. Na predloženi način želi se podstaći poljoprivredna proizvodnja u nedovoljno razvijenim opštinama, što će pozitivno uticati kako na zapošljavanje tako i na smanjenje uvoza poljoprivrednih proizvoda. U cilju pravednijeg sistema oporezivanja u zavisnosti od izvora prihoda, predlaže se dopuna drugih primanja kategorijama koje su do sada bile oporezovane kao lična primanja, ali i kategorijama koje nijesu jasno propisane u važećem zakonu. Prethodno navedeno će pozitivno uticati na naplatu prihoda po osnovu poreza na dohodak fizičkih lica, ali i na poreske obveznike koji su u ranijem periodu morali da poresku obavezu plate jednokratno u skladu sa godišnjom prijavom poreza na dohodak fizičkih lica. Nacrtom zakona predviđeno je da kada poreski obveznik ostvari lična primanja kod dva ili više poslodavaca, u tom slučaju će Poreska uprava biti u obavezi da poresku obavezu utvrdi rješenjem na osnovu podataka iz poreske prijave koju podnosi poreski obveznik i podataka iz službene evidencije, u roku od 30 dana od dana podnošenja prijave. Na kraju, predlaže se uvećanje limita za paušalno oporezivanje prihoda od samostalne djelatnosti, sa 18.000€ na 30.000€. Pored limita, predlaže se i promjena roka za podnošenje zahtjeva za paušalno oporezivanje prihoda od samostalne djelatnosti.  Motivi za predlaganje opisanog zakonskog rješenja sadržani su u propisivanju poreskog statusa novih oblika obavljanja djelatnosti od kojih se ostvaruju prihodi, kao i unapređenje zakonskih rješenja koja su u primjeni izazivala određene nejasnoće kod poreskih obveznika.  Ministarstvo finansija predlaže zakonsko rješenje koje bi uticalo na izbjegavanje potencijalnih posljedica, koje bi se ogledale kroz niži nivo naplate poreskih prihoda po osnovu poreza na dohodak fizičkih lica, te nastavak primjene propisa koji izaziva određene nejasnoće.  Primjenom novih izvora prihoda koji su predmet ovog nacrta zakona budžet Crne Gore će ostvariti dodatne prihode, te se zaključuje da bi u slučaju „statusa quo” budžet Crne Gore bio uskraćen za naplatu određenog nivoa poreskih prihoda. Benefite od predloženog zakonskog rješenja će imati kako poreski obveznici u vidu jače pravne sigurnosti, tako i budžet Crne Gore kroz uvećanu naplatu poreskih prihoda po osnovu poreza na dohodak fizičkih lica. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Predloženim zakonskim rješenjem će se postići sljedeći ciljevi:   * veći stepen pravne sigurnosti, koja će se postići unapređenjem zakonskih rješenja koja su u praksi izazivala nejasnoće kod poreskih obveznika; * veći nivo naplate prihoda po osnovu poreza na dohodak fizičkih lica, koji će se postići primjenom novih izvora prihoda; * pravedniji način oporezivanja određenih kategorija prihoda od poreza na dohodak fizičkih lica, koji će se postići preraspodjelom prihoda u okviru važećeg zakonskog rješenja, koja će rezultirati izmjenom stope poreza koja će se primjenjivati.   Nacrt zakona o izmjenama i dopunama Zakona o porezu na dohodak fizičkih lica je usaglašen sa Nacrtom Fiskalne strategije Crne Gore za period 2024-2027 godine. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Ministarstvo finansija se odlučilo za regulatornu opciju iz razloga što neregulatorna opcija ne može dati željene rezultate.  Naime, naplata poreskih prihoda po osnovu novih izvora prihoda zahtijeva izmjene i dopune važećeg zakonskog rješenja, koje će uvesti nove izvore prihoda u pravni sistem Crne Gore, a što će u kasnijoj fazi biti pravni osnov za njihovu dodatnu razradu kroz podzakonska akta Zakona o porezu na dohodak fizičkih lica.  Unapređenjem zakonskih rješenja će se postići veći stepen pravne sigurnosti, što će uticati na otklanjanje nejasnoća u primjeni pojedinih segmenata važećeg zakonskog rješenja, a što ne bi bilo moguće učiniti neregulatornom opcijom. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Predloženi zakon o izmjenama i dopunama Zakona o porezu na dohodak fizičkih lica će pozitivno uticati na:   * Budžet Crne Gore (direktno, u vidu uvećanja poreskog potencijala i naplate poreskih prihoda po osnovu poreza na dohodak fizičkih lica), * poreske obveznike (direktno, u smislu preciznijih i jasnijih normi koje će osigurati jaču pravnu sigurnost); * borbu protiv sive ekonomje (direktno, u vidu umanjenja mogućnosti da se pojedina zakonska rješenja nepravilno primjenjuju).   U pripremi Nacrta zakona o izmjenama i dopunama Zakona o porezu na dohodak fizičkih lica nijesu identifikovani negativni uticaji koje bi njegova primjena mogla sa uzrokuje.  Ministarstvo finansija predlaže zakonsko rješenje koje se ne može smatrati uvođenjem novih opterećenja građanima i privredi, već se prihodi po svim identifikovanim izvorima uvodi u sistem oporezivanja. Osim toga, predlaže se drugačiji sistem oporezivanja za pojedine kategorije prihoda iz važećeg Zakona o porezu na dohodak fizičkih lica, u skladu sa principom pravičnosti i jednakosti primjene propisa za sve poreske obveznike.  Ovaj zakon ne stvara nove troškove, ali će značajno unaprijediti postojeća zakonska rješenja i uvećati poreski potencijal i poreske prihode po osnovu poreza na dohodak fizičkih lica.  Predložena zakonska rješenja će donijeti pravednija zakonska rješenja što može pozitivno uticati na stvaranje novih privrednih subjekata na tržištu i jačanju tržišne konkurencije.  Predložena zakonska rješenja neće stvoriti dodatna administrativna opterećenja, te neće predstavljati biznis barijeru. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Obrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za implementaciju predloženog propisa nije potrebno obezbijediti dodatna finansijska sredstva iz Budžeta Crne Gore.  Implementacijom predloženih zakonskih rješenja neće nastati međunarodne finansijske obaveze.  Predlog zakona ne podrazumijeva obavezu donošenja podzakonskih akata iz kojih će proisteći finansijske obaveze.  Implementacijom predloženog zakonskog rješenja budžet Crne Gore će ostvariti značajnu naplatu prihoda po osnovu novih izvora prihoda, i to prihoda ostvarenih po osnovu interneta i video igara i igara na sreću, te po osnovu obavljanja samostalne djelatnosti za koju se prihodi ostvaruju od drugog fizičkog lica. Pored navedenog, budžet Crne Gore će ostvariti prihode i po osnovu migracije određenih primanja iz ličnih u druga primanja, za koja se porez na dohodak plaća po proporcionalnoj stopi od 15%.  Primjena predloženog zakonskog rješenja će uvećati naplatu poreskih prihoda po osnovu poreza na dohodak fizičkih lica, ali preciznu visinu naplate u ovom momentu nije moguće procijeniti imajući u vidu heterogenu strukturu izvora iz kojih se očekuje uvećanje naplate poreskih prihoda.  Očekivanja od predloženog zakonskog rješenja su sljedeća:   * značajno uvećanje poreskih prihoda po osnovu poreza na dohodak fizičkih lica; * jačanje pravne sigurnosti; * unapređenje poslovnog ambijenta; * pravedniji način oporezivanja dohotka u zavisnosti od izvora prihoda. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).   Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Ministarstvo finansija je formiralo Radni tim za pripremu Nacrta zakona o izmjenama i dopunama Zakona o porezu na dohodak fizičkih lica, koji je sastavljen od predstavnika Ministarstva finansija i Poreske uprave.  Radni tim je pripremio Nacrt zakona o izmjenama i dopunama Zakona o porezu na dohodak fizičkih lica, koji je predmet javne rasprave. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Kod implementacije predloženog propisa ne postoje potencijalne prepreke.  Ministarstvo finansija će iskoristiti sve raspoložive mehanizme koji će obezbijediti da se predložena zakonska rješenja nesmetano sprovedu u praksi.  Glavni indikator za mjerenje ispunjenja cilja će biti uvećanje naplate prihoda po osnovu poreza na dohodak fizičkih lica.  Nakon implementacije predloženog zakona, Ministarstvo finansija će izvršiti procjenu pozitivnih efekata kako sa stanovišta naplate budžetskih prihoda tako i sa stanovišta zadovoljstva poreskih obveznika. | |

**Datum i mjesto Starješina**

Podgorica, 19. jul 2024. godine  **Novica Vuković**